Keith Richards

Keitas Ričardsas (, g. 1943 m. gruodžio 18 d.), karjeros pradžioje dažnai vadintas Keitu Ričardu () – anglų muzikantas, dainininkas ir dainų autorius, geriausiai žinomas kaip grupės „The Rolling Stones“ vienas iš įkūrėjų, gitaristas, pagalbinis vokalistas ir vienas pagrindinių dainų autorių. Jo muzikinis kontraktas su Miku Džageriu yra vienas sėkmingiausių muzikos istorijoje. Ričardsas plačiai vertinamas kaip vienas geriausių visų laikų gitaristų. Jo, kaip muzikanto, karjera tęsiasi šešis dešimtmečius, o jo grojimo gitara skambesys yra laikomas vienu iš „Rolling Stones“ išskirtinumų. Ričardsas yra sulaukęs neigiamo žiniasklaidos dėmesio dėl priklausomybės kvaišalams ir romantinių nuotykių; kaip ir Džageris, dažnai apibūdinamas kaip prieškultūrinė figūra. Nuo 1983 m. susituokęs su Patti Hansen. Iš viso turi penkis vaikus.

Ričardsas gimė ir užaugo Dartforde, Kente, Jungtinėje Karalystėje. Mokėsi Vilmingtono gramatikos mokykloje berniukams ir Sidkapo meno koledže. Baigęs mokslus Ričardsas susidraugavo su Džageriu, Bilu Vaimanu, Čarliu Vatsu ir Brajanu Džonsu ir įsijungė į grupės „Rolling Stones“ veiklą. Kartu su Džageriu Ričardsas yra vienintelis grupės „Rolling Stones“ narys, atliekantis solisto partiją kai kuriose grupės dainose. Grupės koncertų metu Ričardsas paprastai atlieka vieną dainą kaip pagrindinis solistas, pavyzdžiui, „Happy“, „Before They Make Me Run“ ir „Connection“. Be karjeros grupėje „Rolling Stones“, Ričardsas taip pat yra grojęs savo paties šalutiniame projekte, „The X-Pensive Winos“. K. Ričardsas taip pat turi profesionalios vaidybos patirties – yra vaidinęs kapitoną Tygą, Džeko Sperou tėvą, trijuose „Karibų piratai“ filmuose.

1989 m. Ričardsas buvo įrašytas į Rokenrolo šlovės alėją, o 2004 m. – JK muzikos šlovės alėją kartu su „Rolling Stones“. „Rolling Stone“ žurnalas jį įvertino kaip ketvirtą geriausią pasaulio gitaristą savo 2011 m. publikuotame šimto gitaristų sąraše. Taip pat žurnalo 500 geriausių visų laikų dainų sąraše puikuojasi 14 jo su Miku Džageriu parašytų dainų.

 Solo diskografija 
Nors dauguma kūrinių yra išleidęs su grupe „Rolling Stones“, muzikantas yra sukūręs ir solo kūrinių „The X-Pensive Winos“ muzikiniame projekte.

 Albumai 

 Studijiniai albumai 
YearTitle1988Talk Is Cheap1992Main Offender2015Crosseyed Heart

 Rinkiniai ir koncertiniai įrašai 
MetaiPavadinimas1991Live at the Hollywood Palladium, December 15, 1988koncerto įrašas2010Vintage Vinosrinkinys

 Singlai 
Išleidimo dataOPavadinimasAlbumas, kuriam priklauso 1978 m. gruodis „Run Rudolph Run“ b/w „The Harder They Come“singlas be albumo 1988 m. spalis „Take It So Hard“Talk Is Cheap 1988 m. lapkritis „You Don’t Move Me“ 1989 m. vasaris „Struggle“ 1992 m. spalis „Wicked As It Seems“Main Offender 1993 m. vasaris „Eileen“ 2007 m. gruodis „Run Rudolph Run“ b/w „Pressure Drop“2015 m. rugpjūtis „Trouble“Crosseyed Heart2015 m. lapkritis „Heartstopper“

 Kiti pasirodymai 
MetaiDainaAlbumasPastabos1992„Oh Lord, Don’t Let Them Drop That Atomic Bomb on Me“Weird Nightmare: Meditations on MingusCharles Mingus kūrinio perdarymas2001„You Win Again“TimelessHank Williams kūrinio perdarymas2005„Hurricane“jokiosinglas skirtas labdarai, paprastai priskiriamas grupei „Rolling Stones“

 Filmografija 
+Filmas Metai Pavadinimas Rolė Pastabos 1969 Man on HorsebackKareivis 2002 SimpsonaiPatį save„Kaip aš praleidau vasaros atostogas“ (How I Spent My Strummer Vacation) (balsas) 2007 Karibų piratai: pasaulio pakraštyKapitonas Tygas 2011 Karibų piratai: ant keistų bangų2011Toots and the Maytals: Reggae Got SoulJis patsDokumentinis filmas 2012 Rolling Stones: One More Shot Jis pats TV juosta 2015 Keith Richards: Under the Influence Jis pats TV juosta

 Bibliografija 
Keitas Ričardsas yra parašęs dvi knygas.
 2010: Gyvenimas (Life)
 2014: Gusas ir aš: istorija apie mano senelį ir mano pirmąją gitarą (Gus & Me: The Story of My Granddad and My First Guitar)

 Šaltiniai 

 Nuorodos 
 Oficiali svetainė


Kategorija:Anglijos muzikai
Kategorija:Anglijos aktoriai
Kategorija:Anglijos dainininkai
Kategorija:Anglijos dainų autoriai